Finansiële Beampte – Skuilkrans
Die posisie van Finansiële Beampte by Skuilkrans moet gevul word aangesien die huidige beampte 'n ander geleentheid gaan volg. Die halfdag pos behels die hantering van al die finansiele transaksies rondom die Skuilkrans gemeente se belange:
• die hantering van alle ontvangstes in kontant of deur die bank,
• alle betalings en daaglikse finansiele bestuur,
• die ter boekstelling van alle transaksies,
• die opstel van maandelikse finansiële verslae,
• sowel as die finalisering van die gemeente se jaarlikse finansiele state en begroting.
Die posisie is verantwoordelik om die leraars, kerkraad en kantoorpersoneel ingelig te hou oor die stand van finansiële sake en seker te maak dat sinvolle finansiële bestuur toegepas word. Die Finansiële Komitee van die Kerkraad is beskikbaar vir advies en besluitneming rondom belangrike finansiele transaksies word deur die FK hanteer. Vorige ondervinding en / of opleiding in boekhou en finansiele bestuur is 'n vereiste. Werksure en salaris sal onderhandel word.
Indien jy geroepe voel om die Here se gemeente ook op hierdie grondslag te ondersteun, kan jy aansoek stuur aan die Voorsitter van Diensverhoudinge, Dries Linde, by beeskoop@webmail.co.za of 071 896 0646. Kontak gerus vir Arno Meiring (082 8o7 4530) vir navrae. Aansoeke sluit 31 Januarie 2016; ons sal graag wil hê dat nuwe beampte so vinnig as moontlik begin.